In nomine sancte et individue Trinitatis, Teudo, humilis prepositus Ecclesie sancte Divionensis prothomartiris Stephani, atque humillima congregatio eiusdem Ecclesie. Notum esse volumus ut sit omnibus presentibus demum et futuris, qualiter pervenit ad aures nostre pietatis humillima deprecatio de quodam nostra ex familiaritate Vuidono nomine, ut ei concederemus, ex rebus Ecclesie supra texata, qui coniacent impago Divionense seu in villa Poliaco. Largimus itaque ei, in primis, iornales III de vineis, cum curtiles simul tenentibus: habent terminationes de uno latus sancti Manmetis, ex alio latus et una fronte strata publica, ex alio fronte conturnes. Concedimus ei igitur alios iornales II de vinea, in loco que vocant Longafamam, qui terminatur, de uno latus et ambis frontis ratio sancti Manmetis; ex alio latere Ingelmarus tenet, et ex aliis terris arabilibus in ipsa fine, continentibus iornales VII. Ad cuius postulationem pari consilio aures nostre inclinantes, et libenti animo suscipientes, hoc quod poscebat, studuimus gaudenter impleri. Denique concedimus supra memorato Vuidono ut diebus quibus advixerit, teneat et possideat. Et si agnatio ex eo procreaverit in ipsa concessione finetenus permaneat. Et ut securius melius ve omni tempore callidorum versutias de hac re vitare valeant ipse et suis posteris omni anno festivitate sanctorum Apostolorum Petri videlicet et Pauli, incensi solidorum II denariorum ad mensam fratrum diligenter persolvantur, et hec preconcessio omni tempore vite sue et suorum omnium successorum firma stabilisque permaneat. Et ut hec institutio firmiorem obtineat stabilitatis vigorem manu propria eam adsignavimus, et aliis firmandam tradidimus. Actum Divionis castri. Teudo prepositus subscripsit. Vuarnierius decanus subscripsit. Gotfaldus subscripsit. Ingelricus subscripsit. Amedeus levita. Varnerius levita. Gripho presbiter. Amaricus presbiter. Lambertus presbiter. Durannus presbiter. Constantius presbiter. Bernardus levita. Odolmarus levita. Vicherius levita. Euvrardus levita. Item Euvrardus levita. Signum Teudonis. Arlebadi. Vaudrici. Rodulfi. Ego Remigius indignus levita scripsi et subscripsi. Data die Sabati III nonas Augusti. Anno XXIII regnante Lothario rege.